

**Pele MacLeod** és el nom artístic del projecte del músic Pele Bernial.

Després de passar pel **Conservatori de Música de Granollers, L'Aula de jazz i música moderna del Liceu i** ’” **Institute of Contemporary Music Performance”** de Londres, arrel d’una estada a Edinburgh per aprendre anglès i l’experiència de poder viure en un altre país i poder tocar en diversos locals i al **Festival de Teatre d’Edinburgh** sorgeix **Pele MacLeod.**
Amb el temps, consolida una banda amb els amics músics: **Gerard Alonso al piano, Leo Pascual a la guitarra, Xavi Martínez al baix i Aïda Casanovas a la bateria**

La seva estada al Regne Unit esdevé font d’inspiració del projecte tant enel primer disc “*Veritat tossuda”* com en el segon “*Puja fina*” discs produïts pel mateix **Pele** i mesclats per **Marc Parrot** a **Grabaciones Silvestres**.

Després de la bona rebuda del seu primer treball, **Pele MacLeod** presenta un nou disc, més madur i potent, “*Pluja fina”*. En el disc hi trobem el segell del músic des de la primera nota, arranjaments de guitarres i mandolines, corals i una presència destacada del piano.

A “*Pluja fina”* trobem cançons de pop contundent, disco, funk, folk i fins i tot s'atreveixen amb una havanera. Cançons amb lletres del dia a dia, sempre positives, de superació i maduració personal

Guanyadors del concurs “**Tu hi toques?**” Del **festival Internacional de**

**Música Maria Canals** 2017.

“Vora el Mar” cinquena cançó d’estiu d’**Enderrock** 2017.

“Nadal per sempre (amb tu)” cançó de la promoció de **Nadal de TV3** 2017.

“Estiu assolellat” Cançó d’estiu de TAC12 2018.

**pelemacleod.cat**